title: Orotatatsiduriya - Biokimyo pmd
text: XIV BOB
  UGLÅVOD, YOG‘ VA AMINOKISLOTALAR
  ALMASHINUVINING O‘ZARO BOG‘LIQLIGI
  Odam organizmida kechadigan moddalar almashinuvi jarayoni
  betartib kechmasdan, balki integratsiyalangan va bir-biriga bog‘liq
  ravishda sodir bo‘ladi. Organik moddalarni o‘zgarishi, anabolizm va
  katabolizm jarayonlari bir-biri bilan o‘zaro mustahkam bog‘langan.
  Xususan sintez va parchalanish jarayonlari o‘zaro mustahkam
  bog‘langan va koordinatsiyalangan kimyoviy jarayonlarga tegishli
  yonalish beruvchi neyrogormonal mexanizmlar yordamida
  boshqariladi. Odam organizmida boshqa tirik tabiatdagi kabi oqsil,
  yog‘, uglevod va nuklein kislotalarining mustaqil almashinuvi
  bo‘lmaydi. Hozirgi vaqtda uglevod, oqsil va yog‘ molekulalari
  parchalanishining 4 bosqichi, ularni asosiy ovqat moddalardan
  energiya hosil qilish bilan integratsiyasi tajribada tasdiqlangan. Shunga
  o‘xshash jarayonlarni biz modda almashinuviga kirish bosqichida
  batafsil ko‘rib chiqqanmiz. Bu bobda biz oqsil, yog‘, uglevod struktur
  elementlarini bir-biriga aylanishi va almashinuvini qisqa misollarda
  ko‘rib chiqamiz. Modda almashinuvi organizmda uning alohida
  jarayonlarining o‘zaro ta’siri va bog‘liqligida kechadi. Odam
  organizmida kechadigan uglevod, yog‘, aminokislota almashinuvi
  alohida-alohida o‘rganiladi, bu ularni tushunishga qulaydir.